Zoran Stefanović

**Zoran Stefanović** (Loznica, 21. novembar 1969) je srpski pisac, izdavač i međunarodni kulturni aktivista. Debitovao u pozorištu i filmu 1987. Diplomirao je dramaturgiju i scenario 1994. na Fakultetu dramskih umetnosti (Univerzitet umetnosti u Beogradu). Živi u Beogradu.

Predsednik je Međunarodne kulturne mreže "Projekat Rastko". Predsednik je Udruženja dramskih pisaca Srbije (2022).
 
## Umetnički rad

Veliki deo njegovog umetničkog opusa spada u fantastiku - u pozorištu („Slovenski Orfej“, „Skaska o kosmičkom jajetu“), stripovima („Treći argument“, na osnovu priča Milorada Pavića, „Pod vučjim žigom“), prozi (роман *Verigaši*) i na filmu i televiziji („Uske staze“).

Drugi deo opusa je dokumentarne prirode, poput TV-serijala „Janusovo lice istorije“ ili filmova „Životi Koste Hakmana“ i „Muzika tišine“.

Njegove pozorišne drame, proza i grafički romani su prevedeni na makedonski, rumunski, slovenački, engleski, francuski i poljski.

## Kulturni rad

Bio je glavni osnivač nekoliko međunarodnih kulturnih mreža i izdavačkih projekata: Projekat Rastko (mreža digitalnih biblioteka), „Distribuirani korektori Evropa“ (međunarodna digitalizacija kulturne baštine), Projekat Gutenberg Evropa (Beta verzija, javne digitalne biblioteke), i sličnih zajednica i poduhvata u oblasti izdavaštva, digitalizacije, leksikografije i pop-kulture.

Ne ograničavajući se na Internet, bio je aktivan u brojnim kulturnim, naučnim i izdavačkim projektima u Evroaziji od 1993, posebno u zemljama bivše Jugoslavije, Rumunije, Bugarske, Grčke, Ukrajine, Rusije, Poljske, uključujući i poduhvate očuvanja manjinskih i plemenskih kultura Evroazije ili inicijativu za „Balkansku kulturnu mrežu“ (zajedno sa grčkim kulturnim aktivistom i muzičkim producentom Nikosom Valkanosom i drugim kolegama).

Njegovi društveni stavovi uključuju i snažno zastupanje filozofije „otvorenih izvora“ i slobodnog znanja, kao „civilizacijskih temelja svakog ljudskog društva“. Aktivno podržava nekoliko regionalnih Vikipedija, naročito u Istočnoj Evropi, još od njihovog osnivanja.

## Nagrade i priznanja

Kao pisac, dramaturg i scenarista, bio je nacionalno i međunarodno nagrađivan i nominovan petnaestak puta, uključujući i nominacije za nagrade “Prix Europa” u Berlinu i “Prix Italia” u Rimu.

Za svoj kulturno-izdavački rad je nacionalno i međunarodno priznat dvadesetak puta, uključujući i nominaciju za „United Nations World Summit Award“, tri puta godišnju nagradu Društva za informatiku Srbije i deset YU Web Top 50 priznanja (SR Web Top 50).

## Izabrana bibliografija

;Pozorišni i radio komadi
* *Ostrvska priča*, 1987.
* *Vikend sa Marijom Broz*, 1990.
* *Slovenski Orfej*, 1992.
* *Skaska o kosmičkom jajetu*, 1992.
* *Tačka susreta*, 1992.
* *Sneg nije beo*, 2009.

;Knjige drama
* *Slovenski Orfej i druge drame*, „Znak Sagite“, Beograd, 1995.

;Romani
* *Verigaši, roman o Našima*, „Everest media“, Beograd, 2012.

;Stripovi
* *[[Трећи аргумент|Treći argument]]* sa Miloradom Pavićem i crtačem Zoranom Tucićem
** albumi, srpski i engleski, „Bata“ i „Orbis“, Beograd, i „Sveti Sava“, Limasol, 1995; 
** na engleskom Hevi Metal Magazin, Njujork, 1998/1999/2000.
* *Pod vučjim žigom*, crtač Antoan Simić
** *Stripmania*, magazin, Beograd, 1996.
* *Knez Lipen*, crtač Siniša Banović
** *Parabelum*, magazin, Sarajevo, 2012.

;Istorija i estetika stripa

* *[[Stripovi koje smo voleli (knjiga)|Stripovi koje smo voleli: izbor stripova i stvaralaca sa prostora bivše Jugoslavije u XX veku]]*, kritički leksikon, koautorski sa Živojinom Tamburićem, Zdravkom Zupanom i Polom Gravetom, *Omnibus*, Beograd, 2011. (srpski i engleski)

## Izabrana filmografija

;Scenarista
* *Pozdravi sve koji pitaju za mene*, dokumentarni, 1987. (saradnik na scenariju)
* *Ars longa, vita brevis*, kratki igrani, 1991.
* *Slovenski Orfej*, adaptacija predstave, 1992.
* *Janusovo lice istorije* 1-3, dokumentarna serija, 1993. Koscenarista Srđan V. Stojančev
* *Uske staze*, kratki igrani, 1995.
* *Životi Koste Hakmana*, dokumentarni, 2005.
* *Muzika tišine*, dokumentarni, 2011.

;Producent
* *Moj mrtvi grad*, dokumentarni, 2000
* *Životi Koste Hakmana*, dokumentarni, 2005
* *Muzika tišine*, dokumentarni, 2011.

;Kasting
* *[[Largo Vinč]]*, 2008.

## Povezano
* Projekat Rastko
* Projekat Gutenberg
* Kosta Hakman
* Milorad Pavić
* Dejan Ajdačić

## Reference

## Literatura
* Umetnička biografija  na sajtu Udruženja dramskih pisaca Srbije 
* Stripska biografija u okviru Studija S. O. K. O. / TIA Janus, Beograd.
*  
* Opšta biografija na sajtu „Proekt Rastko - Makedonija“
* Orlić, Milan. Duh nad vodama: Projekat Rastko — ćirilični deo globalizacije , Artteh-Sveske, Pančevo, 2005.
* Cieślak, Marcin. Digitalizacja zbiorów dla Wikipedii i Wikisłownika, izveštaj o Stefanovićevom predavanju o filozofiji „otvorenih izvora“ na Vikimedijinoj regionalnoj konferenciji, Beograd 2008. (izveštaj poljske Vikimedije)

## Vanjske veze

* Projekat Rastko, srpski portal međunarodne mreže
* Stefanović, Zoran. Slovenski Orfej, dvojezični sajt posvećen drami nominovanoj za Prix Europa, Berlin 2002.
* Stefanović, Zoran. Skaska o kosmičkom jajetu, drama, 1992.
* Urbański, Andrzej: "Zoran w Belgradzie" , Reportaż, *Korespondencja z ojcem* # 9, 2008.
* Muzika tišine , sajt dugometražnog dokumentarnog filma o deci oštećenog sluha koja uče pantomimu (2009)
* Životi Koste Hakmana, informacije o dugometražnom dokumentarnom filmu (2006)
* Zoran Stefanović - biografija